დანართი 2

* 1. განცხადების ფორმა იხ. [დანართი 3-ში](http://www.atsu.edu.ge/geo/brdzanebebi/danarti_2.doc).
  2. კონკურსანტის ანკეტის ფორმა იხ. [დანართი 4-ში](http://www.atsu.edu.ge/geo/brdzanebebi/danarti_3.xls).
  3. სამეცნიერო-პედაგოგიური მოღვაწეობის დამადასტურებელ ცნობად ჩაითვლება შრომის წიგნაკის ჩანაწერების ქსეროასლი (რეგისტრაციისას საჭიროა შრომის წიგნაკის წარმოდგენა).
  4. დოქტორის აკადემიური ხარისხის დამადასტურებელ დოკუმენტად ჩაითვლება შესაბამისი დიპლომის ქსეროასლი (რეგისტრაციისას საჭიროა დიპლომის წარმოდგენა); დოქტორანტურაში სწავლის დამადასტურებელ დოკუმენტად ჩაითვლება შესაბამისი უმაღლესი საგანმანათლებლო დაწესებულების მიერ გაცემული ცნობა.
  5. სამეცნიერო ნაშრომი შეიძლება წარმოდგენილი იქნას შემდეგი ფორმებით: ჟურნალი, რომელშიც გამოქვეყნებულია ნაშრომი ან ჟურნალიდან ამოღებული ქსეროასლი.
  6. სილაბუსი წარმოდგენილი უნდა იქნას [დანართი 5-ში](http://www.atsu.edu.ge/geo/gancxadebebi/syllabus%20forma.doc) მითითებული წესით.
  7. ინფორმაცია აკადემიების, სამეცნიერო საზოგადოებების წევრობის შესახებ დადასტურებული უნდა იქნეს შესაბამისი მოწმობის ქსეროასლებით (რეგისტრაციისას საჭიროა მოწმობის წარმოდგენა).
  8. სამეცნიერო შრომების სიის დასადასტურებლად, რეგისტრაციისას წარმოდგენილი უნდა იქნეს შრომები.
  9. ინფორმაცია საგრანტო პროექტებში მონაწილეობის შესახებ დადასტურებული უნდა იქნეს სამეცნიერო ფონდის შესაბამისი სამართლებრივი აქტით.
  10. ერთწლიანი საგანმანათლებლო, საბაკალავრო, ერთსაფეხურიანი, სამაგისტრო და სადოქტორო პროგრამის ხელმძღვანელობის, წაკითხული სალექციო კურსების შესახებ ინფორმაციის დასადასტურებლად წარმოდგენილი უნდა იქნეს შესაბამისი ფაკულტეტის დეკანატის მიერ გაცემული ცნობა. სადისერტაციო ნაშრომის ხელმძღვანელობის (თანახელმძღვანელობის), ექსპერტობისა და რეცენზენტობის შესახებ ინფორმაციის დასადასტურებლად შეიძლება წარმოდგენილი იქნას დოქტორატნურის განყოფილების მიერ გაცემული ცნობა ან შესაბამისი ბრძანება.
  11. სამეცნიერო კონფერენციებში მონაწილეობის შესახებ ინფორმაციის დასადასტურებლად, რეგისტრაციისას წარმოდგენილი უნდა იქნეს კონფერენციის მასალები.
  12. კვალიფიკაციის ასამაღლებელ კურსებში, სემინარებსა და ტრენინგებში მონაწილეობის შესახებ ინფორმაციის დასადასტურებლად, რეგისტრაციისას წარმოდგენილი უნდა იქნეს შესაბამისი მასალები და სერტიფიკატები.
  13. სამეცნიერო ჟურნალის რედკოლეგიის წევრობის შესახებ ინფორმაციის დასადასტურებლად, რეგისტრაციისას წარმოდგენილი უნდა იქნეს ჟურნალის რომელიმე ნომრის ეგზემპლარი.
  14. გამოცემული სახელმძღვანელოების შესახებ ინფორმაციის დასადასტურებლად, რეგისტრაციისას წარმოდგენილი უნდა იქნეს სახელმძღვანელოების ეგზემპლარები.